SL
C 463/30
Uradni list Evropske unije
5.12.2022
Sodba Splošnega sodišča z dne 5. oktobra 2022 – SV/EIB (Zadeva T-311/21) (1) (Javni uslužbenci – Osebje EIB – Ocenjevanje uspešnosti – Napredovanje – Upravna pritožba – Posebni postopek, ki se uporablja za odločitve o ocenjevanju – Pravilo o ujemanju med upravno pritožbo in poznejšo tožbo – Intenzivnost nadzora – Obveznost obrazložitve – Pravica do izjave – Očitna napaka pri presoji – Odgovornost) (2022/C 463/40) Jezik postopka: angleščina Stranki Tožeča stranka: SV (zastopnica: L. Levi, odvetnica) Tožena stranka: Evropska investicijska banka (zastopniki: K. Carr in G. Faedo, agentki, skupaj z B.
Wägenbaurjem, odvetnikom)
Predmet Tožeča stranka s tožbo na podlagi člena 270 PDEU in člena 50a Statuta Sodišča Evropske unije predlaga, prvič, razveljavitev dokumenta o njeni uspešnosti za leto 2019 in poznejših odločb, sprejetih v okviru posebnega postopka za upravno pritožbo, ki se uporablja za odločitve Evropske investicijske banke (EIB) o ocenjevanju, ter drugič, povrnitev škode, ki naj ji bi nastala zaradi tega.
Izrek 1.
Tožba se zavrne. 2.
SV se naloži plačilo stroškov.
(1)
UL C 329, 16.8.2021.
Sodba Splošnega sodišča z dne 28. septembra 2022 – Oi Dromoi tis Elias/Komisija (Zadeva T-352/21) (1) (Pravo institucij – Izbira partnerjev za izvajanje dejavnosti programa Europe Direct (2021-2025) v Grčiji – Razpisni postopek za zbiranje predlogov – Merila za upravičenost – Zavrnitev prijave) (2022/C 463/41) Jezik postopka: grščina Stranki Tožeča stranka: Politistikos Organismos Oi Dromoi tis Elias (Kalamata, Grčija) (zastopnik: S. Vardalas, odvetnik) Tožena stranka: Evropska komisija (zastopnika: A. Bouchagiar in F. Erlbacher, agenta)
Predmet Tožeča stranka s tožbo na podlagi člena 263 PDEU predlaga razglasitev ničnosti Sklepa Ares (2021) 2580204 ki ga vsebuje dopis Evropske komisije z dne 16. aprila 2021, s katerim je bila obveščena o zavrnitvi njenega predloga v okviru postopka za izbiro partnerjev, zadolženih za izvajanje dejavnosti programa Europe Direct v Grčiji (ED-GREECE-2020).
Izrek 1.
Tožba se zavrne.